CELEX: 62011TN0380
Language: mt
Date: 2011-07-15 00:00:00
Title: Kawża T-380/11: Rikors ippreżentat fil- 15 ta’ Lulju 2011 — Palirria Souliotis vs Il-Kummissjoni

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/29
            
         Rikors ippreżentat fil-15 ta’ Lulju 2011 — Palirria Souliotis vs Il-Kummissjoni
   (Kawża T-380/11)
   2011/C 282/60
   Lingwa tal-kawża: l-Ingliż
   
      Partijiet
   
   
      Rikorrenti: Anonymi Viotechniki kai Emporiki Etairia Kataskevis Konservon — Palirria Souliotis AE (Psacha, il-Greċja) (rappreżentant: S. Pappas, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla r-Regolament ta’ Implimentazzjoni tal-Kummissjoni (UE) Nru 447/2011, tas-6 ta’ Mejju 2011, dwar il-klassifikazzjoni ta’ ċerti prodotti fin-Nomenklatura Magħquda (ĠU L 122, p. 63); u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka tliet motivi.
   
               (1)
            
            
               L-ewwel motiv, ibbażat fuq li l-Kummissjoni kisret rekwiżit proċedurali essenzjali peress li naqset li tikkonsulta b’mod xieraq lill-Kumitat tan-Nomenklatura. Barra minn hekk, il-Kummissjoni naqset milli tindirizza l-opinjoni mressqa mir-rikorrenti.
            
         
               (2)
            
            
               It-tieni motiv, ibbażat fuq li l-Kummissjoni qabżet il-limiti tal-kompetenzi mogħtija lilha mill-Artikolu 9 tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU Edizzjoni Speċjali bil-Malti, Kapitolu 2, Vol. 2, p. 382).
            
         
               (3)
            
            
               It-tielet motiv, ibbażat fuq li l-Kummissjoni għamlet żball ta’ liġi meta kklassifikat il-weraq tal-għeneb mimli ppreżervat fil-landa taħt il-kodiċi NM mniżżel fl-anness tar-regolament ikkontestat.